wickkiey/tamil-wikipedia-markdown huggingface dataset:
# எஸ்தர் டுஃப்லோ



**எஸ்தர் டுஃப்லோ** (Esther Duflo, அக்டோபர் 25,1972) பிரெஞ்சுப் பொருளாதார வல்லுனர் ஆவார். இவர் அப்துல் லதீஃப் ஜமீல் வறுமை நடவடிக்கை ஆய்வகத்தின் துணை நிறுவனர் மற்றும் இயக்குநர் ஆவார். மாசாச்சூசெட்சு தொழில்நுட்பக் கல்வி நிலையத்தில் பொருளாதார வளர்ச்சி மற்றும் வறுமை ஒழிப்புத் துறையின் பேராசிரியராக உள்ளார். தேசியப் பொருளாதார ஆய்வுப் பணியகத்தின் சக ஆய்வாளராகவும் இவர் உள்ளார். மேலும் பொருளாதார ஆய்வு மற்றும் வளர்ச்சிக்கானப் பொருளாதாரத் திறனாய்வுப் பணியகத்தில் வாரிய உறுப்பினராக உள்ளார் (BREAD),. பொருளாதாரம் மற்றும் கொள்கை ஆய்வு மையத்தின் பொருளாதார வளர்ச்சித் திட்ட இயக்குனராகவும் உள்ளார். இவரது ஆய்வுகள் வளரும் நாடுகளின் பொருளாதரச் சூழ்நிலையியல், இல்லற நடவடிக்கைகள், கல்வி, சுகாதாரம், மதிப்பீட்டு கொள்கை ஆகியவை குறித்தவையாகும். இவர் அபிஜித் பேனர்ஜீ, டீன் கர்னல், மைக்கேல் க்ரெமர், ஜான் எ. லிஸ்ட், செந்தில் முல்லைநாதன் ஆகியோருடன் இணைந்து, பொருளாதாரத் தொடர்புகளுக்கான ஆய்வில் புதிய அணுகுமுறைகளைக் கண்டறிவதில் முக்கிய உந்து சக்தியாக விளங்கினார். இவர் 2021 ஆம் ஆண்டு தமிழக அரசில் முதலமைச்சருக்கு பொருளாதார ஆலோசனைக் குழுவில் இடம் பெற்றுள்ளார்.
# யூபிலி (விவிலியம்)

**யூபிலி** (Hebrew *yovel* יובל) ஆண்டு என்பது ஆறு ஆண்டுகளுக்குப்பின் ஒரு ஓய்வின் ஆண்டு என ஏழுமுறை எண்ணிக்கையிட்டு நாற்பத்தொன்பது ஆண்டுகள் கழிந்தப்பின் வரும் ஆண்டு ஆகும். இது விவிலியத்தில் யூதர்கள் இசுரேல் நாட்டில் கடைபிடிக்க வேண்டிய ஒன்றாக மோசே வழியாக கடவுளால் கொடுக்கப்பட்ட சட்டமாக நம்பப்படுகின்றது. லேவியர் நூலில் 25:8-13இல் இது விவரிக்கப்பட்டுள்ளது. இவ்வாண்டில் நாட்டில் வாழும் அடிமைகள் மற்றும் கைதிகளுக்கு தன்னுரிமை அளிக்கப்படவேண்டும் என்றும், கடவுளின் இரக்கம் நிறைவாகப் பெறப்படும் ஆண்டாகவும் அது இருக்கும் எனவும் விவிலியம் குறிக்கின்றது.  

இம்முறை இன்றும் பல யூதர்களால் சமய வழக்காக இசுரேலில் பின்பற்றப்பட்டாலும், விவிலியத்தில் குறிக்கப்பட்டுள்ள சட்ட விதிமுறைகள் பல நூற்றாண்டுகளாகப் பின்பற்றப்படுவதில்லை. யூதர்கள் தங்களின் கோத்திரங்களின்படி இசுரேலில் வாழ்ந்தால் மட்டுமே இச்சட்டங்களைக் கடைபிடிக்க இயலும். ஆதலால் சுமார் கி.மு 600இல் ரூபன், காட் மற்றும் மனாசே கோத்திரங்களின் சிறைபிடிப்புக்குப் பின்பு இதனைக் கடைபிடிப்பது இயலாமல் போயிற்று.
# புரசு


**புரசு, பலாசு, பொரசு, புரசை, முருக்கன், புனமுருக்கு** (*butea monosperma*) என்ற பெயர்களால் அழைக்கப்படுவது தெற்கு ஆசியா மற்றும் தென்கிழக்காசியாவின் வெப்பமண்டல மற்றும் துணை வெப்பமண்டல பகுதிகளைச் சேர்ந்த பலாச (*butea*) வகையைச் சேர்ந்த ஒரு மரமாகும். இது ஒன்பதாம் நூற்றாண்டுவரை **பலாசம்** என்றே அழைக்கப்பட்டது.  

திருத்தலைச்சங்காடு, திருக்கஞ்சனூர் ஆகிய சிவத் தலங்களில் புரசு (பலாசம்) தலமரமாக உள்ளது. இதனை *கிளி மூக்கு பூ* என்றும் அழைப்பார்கள். இந்தியாவின் மாநிலங்களில் ஒன்றான சார்க்கண்ட்டின் மாநில மலராக இப்பூ விளங்குகிறது.  

இந்த மரம் வங்காளதேசம், இந்தியா, நேபாளம், பாக்கித்தான், இலங்கை, மியான்மர், தாய்லாந்து, லாவோஸ், கம்போடியா, வியட்நாம், மலேசியா, மேற்கு இந்தோனேசியா முழுவதும் காணப்படுகிறது.  

பூக்கள் பிப்ரவரி முதல் ஏப்ரல் வரை கண்கவர் பூக்களைக் கொண்டிருக்கும், இருப்பினும் மரங்கள் ஒவ்வொரு ஆண்டும் பூப்பதில்லை. குளிர்காலம் மிகவும் குளிராகவோ, மிகவும் வறண்டதாகவோ அல்லது அதிக மழையாகவோ இருந்தால், மரங்கள் பூக்காமல் போகலாம்.  

## பயன்கள்
இம்மரம் அழகுக்காகத் தோட்டங்களிலும் வளர்க்கப்படுகிறது. இதன் பூ, விதை, பட்டை, பிசின் ஆகியவை மருத்துவப்பயன் உடையவை. இந்த மரம், பிசின், தீவனம், மருந்து, சாயம் தயாரிக்கப் பயன்படுகிறது. இந்த மரப்பகுதியானது அழுக்கு வெள்ளையாகவும் மென்மையானதாகவும் இருக்கும். நீருக்கடியில் நீடித்து உழைக்கக்கூடியதாக இருப்பதால், கிணற்று ஓரங்கள் மற்றும் தண்ணீர் தொட்டிகளுக்கு பயன்படுத்தப்படுகிறது. இதன் மரத்தால் செய்யப்பட்ட மரக் கரண்டிகள் பல்வேறு இந்து சடங்குகளில் வேள்விகளில் வளர்க்கப்படும் தீயில் நெய்யை வார்க்கப்பப் பயன்படுத்தப்படுகின்றன. இதிலிருந்து நல்ல கரியைப் பெறலாம். விவசாயிகள் பொதுவாக வயல் வரப்புகளில் இந்த மரங்களை நட்டு மண் அரிப்பைக் குறைக்க பயன்படுத்துகின்றனர். இம்மரத்தின் இளம் தளிர்கள் எருமைகளுக்கு தீவனமாக பயன்படுத்தப்படுகின்றது. இதன் இலைகளைக் கொண்டு தையல் இலை, தொன்னை போன்றவை செய்யப் பயன்படுத்தப்படுகின்றன.  

பலாசத்தின் மற்றொரு முக்கியப் பயன் இதைத் தாக்கும் அரக்குப் பூச்சியான கெர்ரியா லக்காவால் உண்டாகிறது. இந்த பூச்சி மரத்தின் தண்டுப் பகுதியில் வளர்ந்து அரக்கை உண்டாக்குகிறது. ஷெல்லாக் எனப்படும் இந்த அரக்கில் மணமுள்ள பிசின், நிறப் பொருளில் மெழுகு, புரதங்கள், கனிம உப்புகள், மணப் பொருட்கள் போன்றவை காணப்படுகின்றன. இந்த மெழுகை ஆப்பிள், ஆரஞ்சு பழங்களின்மேல் பூசப்படுவதால், அவற்றின் சேமிப்புக் காலம் அதிகரிக்கப்படுகிறது. அரக்கு உற்பத்திக்காகவே இந்தியாவின் மத்திய மாநிலங்களில் இந்தத் தாவரம் அதிகமாக வளர்க்கப்படுகிறது. இம்மரத்தின் கிளை, வேர் ஆகியவற்றிலிருந்து எடுக்கப்படும் நார், கயிறு திரிக்கப்பயன்படுகிறது. இதன் மலரில் இருந்து தயாரிக்கப்படும் வண்ணப் பொடியை பொட்டு இடவும் ஹோலிக்கும் வட இந்தியாவில் பயன்படுத்துவர். துணிகளுக்கு காவி நிறமேற்ற இயற்கை சாயமாக இதன் மலர்கள் பயன்படுத்தப்படுகின்றன.  

## காட்சியகம்
# கோங்கு



**மலை இலவம்** அல்லது **முள்இலவம்** என்பது ஓருவகை மரமாகும். இதன் இலைகள் கைபோல் பிரிந்த இலைகளையும், இலையுதிர் காலத்தில் தோன்றும் மிகவும் செந்நிற மலர்களையும் வெண்ணிற பஞ்சிற் பொதிந்த வழவழப்பான உருண்ட விதைகளையும் உடைய நெடிதோங்கி வளரும் மரம். மரமெங்கும் கூம்பு வடிவ முட்கள் வளர்ந்திருக்கும். தமிழகத்துக் காடுகளிலும் ஆற்றோரங்களிலும் தானே வளர்பவை. இதன் இலை, பூ, விதை, பட்டை, பிசின், பஞ்சு, வேர் ஆகியவை மருத்துவப் பயன் உள்ளவை. திருநன்னிலத்துப் பெருங்கோயில், திருமங்கலக்குடி, திருக்கோடி, திருக்கைச்சினம் முதலிய தலங்களில் கோங்கு தலமரமாக உள்ளது.
# யூபிலி (கிறித்தவம்)

**யூபிலி** அல்லது **புனித ஆண்டு** என்பது கிறித்தவத்திலும் யூதத்திலும் சிறப்பு ஆண்டாகும். இதில் பாவம் போக்கவும், பாவ தண்டனை நீக்கவும் சிறப்பு சலுகைகள் வழங்கப்படும். விவிலியத்தின் லேவியர் நூல் இவ்வகை யூபிலி ஆண்டு ஐம்பது ஆண்டுகளுக்கு ஒருமுறை கொண்டாடவும், இவாண்டில் நாட்டில் வாழும் அடிமைகள் மற்றும் கைதிகளுக்கு தன்னுரிமை அளிக்கப்படவேண்டும் என்றும், கடவுளின் இரக்கம் நிறைவாகப் பெறப்படும் ஆண்டாகவும் அது இருக்கும் எனவும் விவிலியம் குறிக்கின்றது. விவிலியத்தில் குறிக்கப்பட்டுள்ள சட்ட விதிமுறைகளின்படி யூதர்கள் தங்களின் கோத்திரங்களின்படி இசுரேலில் வாழ்ந்தால் மட்டுமே இதனை கடைபிடிக்க இயலும். ஆதலால் சுமார் கி.மு 600இல் ரூபன், காட் மற்றும் மனாசே கோத்திரங்களின் சிறைபிடிப்புக்குப் பின்பு இதனைக் கடைபிடிப்பது இயலாமல் போயிற்று.  

கிறித்தவத்தில் இம்மரபினை கி.பி. 1300இல். திருத்தந்தை எட்டாம் போனிஃபாஸ் தொடங்கினார். அன்று முதல் 25 அல்லது 50 ஆண்டுகளுக்கு ஒருமுறை யூபிலியும், தேவைக்கேற்ப சிறப்பு யூபிலியும் கொண்டாடப்படுகின்றது. கத்தோலிக்கர் இவ்வகை ஆண்டுகளில் புனித இடங்களுக்கு, சிறப்பாக உரோமை நகருக்கு திருப்பயணம் மேற்கொள்வது வழக்கம்.  

## யூபிலி ஆண்டுகளின் பட்டியல்

1. 1300 : திருத்தந்தை எட்டாம் போனிஃபாஸ்
1. 1350 : திருத்தந்தை ஆறாம் கிளமெண்ட்
1. 1390 : திருத்தந்தை ஆறாம் அர்பனால் அறிவிக்கப்பட்டு, திருத்தந்தை ஒன்பதாம் போனிஃபாஸால் நடத்தப்பட்டது
1. 1400 : திருத்தந்தை ஒன்பதாம் போனிஃபாஸ்
1. 1423 : திருத்தந்தை ஐந்தாம் மார்ட்டின்
1. 1450 : திருத்தந்தை ஐந்தாம் நிக்கோலாஸ்
1. 1475 : திருத்தந்தை இரண்டாம் பவுலால் அறிவிக்கப்பட்டு, திருத்தந்தை நான்காம் சிக்ஸ்துஸால் நடத்தப்பட்டது
1. 1500 : திருத்தந்தை ஆறாம் அலெக்சாண்டர்
1. 1525 : திருத்தந்தை ஏழாம் கிளமெண்ட்
1. 1550 : திருத்தந்தை மூன்றாம் பவுலால் அறிவிக்கப்பட்டு, திருத்தந்தை மூன்றாம் ஜூலியுஸால் நடத்தப்பட்டது
1. 1575 : திருத்தந்தை பதின்மூன்றாம் கிரகோரி
1. 1600 : திருத்தந்தை எட்டாம் கிளமெண்ட்
1. 1625 : திருத்தந்தை எட்டாம் அர்பன்
1. 1650 : திருத்தந்தை பத்தாம் இன்னசெண்ட்
1. 1675 : திருத்தந்தை பத்தாம் கிளமெண்ட்
1. 1700 : திருத்தந்தை பன்னிரண்டாம் இன்னசெண்டால் அறிவிக்கப்பட்டு, திருத்தந்தை பதினொன்றாம் கிளமெண்டால் நடத்தப்பட்டது
1. 1725 : திருத்தந்தை பதின்மூன்றாம் பெனடிக்ட்
1. 1750 : திருத்தந்தை பதினான்காம் பெனடிக்ட்
1. 1775 : திருத்தந்தை பதினான்காம் கிளமெண்டால் அறிவிக்கப்பட்டு, திருத்தந்தை ஆறாம் பயஸால் நடத்தப்பட்டது
1. 1825 : திருத்தந்தை பன்னிரண்டாம் லியோ
1. 1875 : திருத்தந்தை ஒன்பதாம் பயஸ் (without great solemnity)
1. 1900 : திருத்தந்தை பதின்மூன்றாம் லியோ
1. 1925 : திருத்தந்தை பதினொன்றாம் பயஸ்
1. 1933 : திருத்தந்தை பதினொன்றாம் பயஸ்
1. 1950 : திருத்தந்தை பன்னிரண்டாம் பயஸ்
1. 1966 : திருத்தந்தை ஆறாம் பவுல்
1. 1975 : திருத்தந்தை ஆறாம் பவுல்
1. 1983 : திருத்தந்தை இரண்டாம் யோவான் பவுல்
1. 2000 : திருத்தந்தை இரண்டாம் யோவான் பவுல்
1. *2016 : திருத்தந்தை பிரான்சிசு*
# இசுலாத்தில் கடவுள்



இசுலாமிய நம்பிக்கைகளின் படி, **கடவுள்** ( *[[அல்லாஹ்|]]*) என்பவர் அனைத்து ஆற்றல்களும் கொண்டவராகவும் அனைத்தையும் பற்றி அறிந்தவாராகவும், அனைத்தையும் படைத்துக் காப்பவராகவும், இவ்வுலகின் அதிபதியும் ஆவார். இசுலாம் ஓரிறைக் கொள்கையை (*[[தவ்ஹீத்|]]*) வலியுறுத்துகிறது. குர்ஆன் இறைவனைப் பற்றிக் கூறும் போது, "அவனைக் கண்கள் காணாது. ஆனால் அவனோ கண்களைக் காண்கிறான்: அதாவது கடவுள் எதனுடனும் ஒப்பிடத் தகுந்தவரல்லர். அனைத்தையும் விட உயர்வானவர்." எனக் குறிப்பிடுகின்றது.  

குர்ஆனின் 112 ஆவது சூராவனது அல்-இக்லாசு (உளத்தூய்மை) அல்லாஹ்வின் தகுதிகளைக் கூறுகிறது.  

**(112:1) قُلْ هُوَ اللَّهُ أَحَدٌ** "அல்லாஹ் , [அவன்] ஒருவனே",  
**(112:2) اللَّهُ الصَّمَدُ** "அல்லாஹ் , எவ்வித தேவையும் அற்றவன்".  
**(112:3) لَمْ يَلِدْ وَلَمْ يُولَدْ** "அவன் (யாரையும்) பெறவுமில்லை, (யாராலும்) பெறப்படவுமில்லை".  
**(112:4) وَلَمْ يَكُن لَّهُ كُفُوًا أَحَدٌ** "அவனுக்கு நிகராக எதுவுமில்லை."  

இசுலாத்தில் 99 பெயர்களால் (أسماء الله الحسنى **' பொருள்: "அழகிய பெயர்கள்"), கடவுள் குறிப்பிடப்படுகிறார். ஒவ்வொரு பெயரும் கடவுளின் ஒவ்வொரு தன்மையைக் குறிப்பதாகும். இந்த அனைத்துப் பெயர்களும் அல்லாஹ் ஒருவனுக்கு மட்டுமே உரியதாகும். இந்த தொன்னூற்று ஒன்பது பெயர்களுள் அதிகம் பயன்படுத்தப்படுபவை "அளவற்ற அருளாளன்" (**') மற்றும் "நிகரற்ற அன்புடையோன்" (**) என்பவையாகும்.
# கிருஷ்ண ஜென்மபூமி


கோயில்]]  
நுழைவாயில்]]  
**கிருஷ்ண ஜென்மபூமி** (Shri Krishna Janmbhoomi), இந்தியாவின் உத்தரப் பிரதேச மாநிலத்தில் மதுரா நகரத்தில், யமுனை ஆற்றாங்கரையில் அமைந்துள்ள கிருட்டிணன் பிறந்த தலமாகும். இது வைணவ சமயத் திருத்தலமாகும். முக்தி தரும் ஏழு இந்து புனித நகரங்களில் இதுவும் ஒன்றாகும்.  

மதுராவை ஆண்ட கம்சனின் அரண்மனையின் சிறைச்சாலையில், வசுதேவர் – தேவகி தம்பதியர்க்கு, ஆவணி மாதம், தேய்பிறையின் எட்டாம் நிலையில் (அட்டமி திதி) ரோகிணி நட்சத்தில் எட்டாவது குழந்தையாக கிருஷ்ணர் பிறந்ததாக பாகவத புராணத்தில் கூறப்பட்டுள்ளது.  

யது குல கிருஷ்ணர் பிறந்த நாளை கிருஷ்ண ஜெயந்தி எனும் பெயரில் இந்து சமய மக்களால் ஆண்டு தோறும் கொண்டாடப்படுகிறது. கிருஷ்ணர் பிறந்த சிறையின் அறை, கிருஷ்ணர் கோயிலின் கர்ப்பகிரகமாக அமைந்துள்ளது.  

கம்சனிடமிருந்து கிருஷ்ணரை காப்பதற்காக, கிருஷ்ணர் பிறந்த இரவில், வசுதேவர் யமுனைக்கு அப்பால் உள்ள பிருந்தாவனத்தில் வாழ்ந்த யாதவ குலத்தினரான நந்தகோபர் - யசோதை தம்பதியரிடம் கிருஷ்ணரை ஒப்படைத்தார்.  

## கேசவ தேவ் கோயில்

பிற்காலத்தில் கிருஷ்ண ஜென்ம பூமியில் கிருஷ்ணருக்கு கோயில் கட்டப்பட்டது. 17-ஆம் நூற்றாண்டில், முகலாயர் ஆட்சியின் போது, பேரரசர் அவுரங்கசீப்பின் ஆணையின் பேரில் , இக்கோயில் முழுவதும் இடிக்கப்பட்டு, 1662-ஆம் ஆண்டில்- மதுரா சாகி ஈத்கா மசூதி கட்டப்பட்டது. பின்னர் இந்த மசூதியின் சுவர் பக்கத்தில் இருந்த கிருஷ்ணர் பிறந்த சிறைச்சாலையின் ஒரு பக்கத்தில் புதிய கேசவ தேவ் கோயில் கட்டப்பட்டு, கிருஷ்ணருக்கு அர்ப்பணிக்கப்பட்டது.  

## இதனையும் காண்க
- கிருட்டிணன்
- மதுரா கிருஷ்ணர் கோயில்
- முக்தி தரும் ஏழு நகரங்கள்
- மதுரா சாகி ஈத்கா பள்ளிவாசல்
- ராம ஜென்ம பூமி
- கிருஷ்ண ஜென்ம பூமி வழக்கு
- பங்கே பிகாரி கோயில்
- இராதா ராணி கோயில்
- பிருந்தாவனம் காதல் கோயில்
# இந்தியக் காப்பீடு ஒழுங்காற்று மற்றும் வளர்ச்சி முகமை


**இந்தியக் காப்பீடு ஒழுங்காற்று மற்றும் வளர்ச்சி முகமை (ஐஆர்டிஏ)** (Insurance Regulatory and Development Authority of India (IRDA), சட்டபூர்வமான தலைமை அமைப்பாகும். இந்தியாவில் காப்பீட்டுத் தொழிலை ஒழுங்குபடுத்தல் மற்றும் மேம்படுத்தலே இதன் முக்கிய பணியாகும். இந்தியக் காப்பீடு ஒழுங்காற்று மற்றும் மேம்படுத்தும் சட்டம், 1999இன் படி இவ்வமைப்பு செயல்படுகிறது.  
ஐஏர்டிஏ அமைப்பின் தலைமயகம் ஹைதராபாத்தில் அமைந்துள்ளது. காப்பீட்டுத் துறையில் அன்னிய நேரடி முதலீட்டை 26விழுக்காட்டிலிருந்து 49விழுக்காடாக உயர்த்த ஐஆர்டிஏ பாடுபடுகிறது..  

## நோக்கம்
காப்பீட்டு நிறுவனங்களில் காப்புறுதி கட்டணம் செலுத்திய பாலிசிதாரர்களின் உரிமைகளைப் பாதுகாக்கவும், காப்பீட்டு தொழில் நிறுவனங்களுக்குத் தொழில் தொடங்கும் உரிமைகள் வழங்கவும், கண்காணிக்கவும் **ஐஆர்டிஏ** செயல்படுகிறது.  

## அமைப்பு
காப்பீடு மேம்பாட்டு மற்றும் வளர்ச்சி முகமை, பத்து உறுப்பினர்கள் கொண்ட தலைமை அமைப்பாகும்.  
- தலைவர்
- ஐந்து முழு நேர உறுப்பினர்கள்
- நான்கு பகுதி நேர உறுப்பினர்கள்
அனைத்து உறுப்பினர்களும் இந்திய நடுவண் அரசால் நியமிக்கப்படுகின்றனர்.
# இந்தியத் தொலைத்தொடர்பு ஒழுங்குமுறை ஆணையம்



**இந்தியத் தொலைத்தொடர்பு ஒழுங்குமுறை ஆணையம் (டிராய்)** (Telecom Regulatory Authority of India (TRAI), இந்தியாவில் செயல்படும் அனைத்துத் தொலைத் தொடர்பு நிறுவனங்களின் செயல்பாடுகளைக் கண்காணிக்கும் ஒரு தன்னாட்சி அமைப்பாகும்.  

## வரலாறு
இந்தியத் தொலைத் தொடர்பு ஒழுங்குமுறை ஆணையச் சட்டம், 1997இன் படி, இந்தியத் தொலைத் தொடர்பு நிறுவனங்களின் சேவைகளையும், கட்டணங்களையும் ஒழுங்குபடுத்த, பிப்ரவரி 20, 1997ஆம் ஆண்டில் தொலைத் தொடர்பு ஒழுங்குமுறை ஆணையம் தொடங்கப்பட்டது..  

## அமைப்பு
தொலைத் தொடர்பு ஒழுங்காற்று ஆணையம் ஒரு தலைவரும், இரண்டு முழு நேர உறுப்பினர்களும், இரண்டு பகுதி நேர உறுப்பினர்களும் கொண்டுள்ளது. ஆணைய முடிவுகளைச் செயல்படுத்த ஒரு முழு நேர செயலர் தலைமையில் செயலகம் செயல்படுகிறது.  

### செயலகம்
**டிராய்** அமைப்பின் அன்றாட நிர்வாகம் ஒரு செயலாளரின் தலைமையில் நிர்வகிக்கப்படுகிறது. சிக்கலான நேரங்களின் தகுந்த ஆலோசகர்களின் யோசனைப்படி, செயலர் செயல்படுவார். மேலும் ஆணையக் கூட்டங்களுக்கான நிகழ்ச்சி நிரலை (அஜண்டா-Agenda) ஆணையத் தலைவரைக் கலந்து தயாரிப்பார். ஆணையக் கூட்டத்தில் எடுக்கப்பட்ட முடிவுகளை நடைமுறைப்படுத்துவார். .
# கூம்புத் துளையிடல்

**கூம்புத் துளையிடல்** (ஆங்கிலத்தில் countersink) எனப்படுவது கூம்பு வடிவ துளையினை ஏற்படுத்தும் தயாரிப்பு முறையாகும். இந்தப் பொறிவினை முறை, ⌵ எனும் குறியீட்டால் குறிக்கப்படும். இத்துளையினை ஏற்படுத்தப் பயன்படும் ஆயுதமும் *countersink* என்றே ஆங்கிலத்தில் அழைக்கப்படும்.  

## கூம்புத் துளைகளின் பயன்பாடுகள்
1. மெலிதர் தலையினைக் கொண்டுள்ள திருகாணிகளை துளைகளில் பொருத்தும்போது, அவற்றின் தலையானது மேற்பரப்பில் சரிவரப் பொருந்துவதற்கு.
1. துளை அல்லது மரைகளை பொறிவினை செய்யும்போது உருவாகும் பிசிறுகளை நீக்குவதற்கும், கூர்மையான விளிம்புகளை மழுங்கச் செய்வதற்கும்.

DRILLING AND REAMING
# காரல் கிரவுல்

**காரல் கிரவுல்** (Karl Graul பிப்பிரவரி 6, 1814--நவம்பர் 10, 1864) என்பவர் செருமனி நாட்டைச் சேர்ந்த கிறித்தவப் பாதிரியார் ஆவார். காரல் கிரவுல் 1849 முதல் 1853 வரை தமிழகத்தில் மறைப் பணியும் தமிழ்ப் பணியும் செய்தார். திருக்குறளைத் தம் தாய் மொழியான செருமனியில் மொழியாக்கம் செய்திருந்தார். அவர் இறந்து சில நாள்களுக்குப் பின் "DER KURAL DES THIRUVALLUVER" என்னும் பெயரில் திருக்குறளின் செருமன் மொழிபெயர்ப்பு நூல் வெளிவந்தது.  

## பிறப்பு, படிப்பு, பணி

செருமனியில் உள்ள ஓயார்சித்ஸ் என்னும் சிற்றுரில் ஒரு எளிய நெசவுத் தொழில் புரிந்த குடும்பத்தில் பிறந்தார். செருமனியில் இருக்கும் போதே தமிழ் மொழியைக் கற்றார். லெய்ப்சிக் இவாஞ்சலிக்கல் லூத்தரன் மிசனனின் முதல் இயக்குநராக 1844 ஆம் ஆண்டில் காரல் கிரவுல் இந்தியாவுக்கு அனுப்பப் பட்டார். கிறித்தவ மதக் கருத்துகளைப் பரப்பும் நோக்கத்தில் தமிழகத்துக்கு வந்த செருமானியர்கள் அக்காலத்தில் தமிழ் இலக்கியத்தின் சிறப்புகளை அறிந்து தமிழ் மொழியைக் கற்கத் தொடங்கினர். தமிழகம் வந்தவுடன் தமிழ் மொழியைக் கற்றுக் கொள்ள விரும்பிய காரல் கிரவுல் சீர்காழிக்குச் சென்று தமிழ்ப் புலவர் நல்லதம்பியிடம் தமிழ் இலக்கண இலக்கியங்களைக் கற்றுக் கொண்டார்.  

## தமிழ்ப்பணி

வாழை மரம், தென்னைமரம், பனை மரம், கமுகு, ஆல் ஆகியன பற்றி செருமானியத்தில் கவிதைகள் புனைந்தார்.  
1853இல் லிப்சிக் திரும்பியதும் தமிழ் மொழியையும் இலக்கிய இலக்கணங்களையும் மிசன் மனையில் அங்கு வசித்த செருமானியருக்கு சொல்லிக் கொடுத்தார். தமிழ் இலக்கணத்தை செருமன் மொழியில் எழுதினார். அவர் இறக்கும் தறுவாயில் தாம் எழுதி வைத்திருந்த திருக்குறள் செருமன் மொழிபெயர்ப்பை அச்சிட்டு வெளியிடுமாறு வேண்டினார். அவ்வாறே அவர் மறைந்து சில நாள்களில் அந்நூல் வெளியிடப்பட்டது.  

## சான்று

நினைக்கப்பட வேண்டியவர்கள்-நூல், பதிப்பு உலகத் தமிழ் மொழி அறக்கட்டளை, சிகாகோ,அமெரிக்கா.
# நச்சுக் கோப்பை (நூல்)



**நச்சுக் கோப்பை** என்ற நாடக நூல், கலைஞர் மு. கருணாநிதியால் எழுதப்பட்டுள்ளது.  

## நூலின் நோக்கம்
மதுவினால் வரும் தீங்கினை எடுத்துக்காட்டும் வகையில் *நச்சுக்கோப்பை* என்று பெயரிடப்பட்டு வெளியாகியது.  

## கதை மாந்தர்கள்
| - | சாந்தா | ஜம்பு |
| --- | --- | --- |
| மீனாட்சி | கணபதி |  |
| ஏகாம்பரம் | கந்தன் |  |
| பழனியப்பன் | கருப்பன் |  |
| சிவகுரு | நெடுமாறன் |  |
| அழகப்பன் | நொண்டி |  |
| மணியப்ப முதலியார் | இன்ஸ்பெக்டர் |  |
| ஆதிகேசவலு முதலியார் | தந்திபியூன் |  |
| அய்யர் | போலீஸ்காரர்கள் |  |
| அய்யரின் சிஷ்யன் | சாமியார் | } |

## கதைச்சுருக்கம்

சாந்தாவும் எதிர் வீட்டு ஏகாம்பரமும் காதலர்கள். இவர்களுக்கு சாந்தாவின் அண்ணன் பழனியப்பன் ஆதரவு அளிக்கிறான். இவர்களின் காதலுக்கு சாந்தாவின் அப்பாவான மணியப்ப முதலியார் தடை விதிக்கிறார். ஏகாம்பரம் ஏழை என்பதால் திருமணம் செய்துவைக்க முடியாதெனக் கூறுகிறார். முடிவில், சாந்தாவின் விருப்பமின்றி சாந்தாவுக்கு அய்யரின் முன்னிலையில் அழகப்பனுடன் திருமணம் நடக்கிறது. அழகப்பன் ஒரு குடிகாரன்; சீட்டாட்டம் ஆடியே வாழ்பவன். சாந்தாவின் பிரிவுக்குப் பின் ஏகாம்பரம் இராணுவத்திற்கு செல்கிறான். அழகப்பன் குடித்தே இறக்கிறான். அழகப்பனின் நண்பனான மதுவின் கொடுமையை அறிந்தவனான சிவகுரு அழகப்பனின் மைத்துனன் பழனியப்பனின் நண்பனாகிறான். இராணுவம் சென்ற ஏகாம்பரம் இதனிடையே திரும்பவும் ஊருக்கே வருகிறான். இந்நிலையில், ஏகாம்பரத்திற்கு சாந்தாவைத் திருமணம் செய்து வைக்க பழனியப்பன் தன் தகப்பனிடம் கூறுகிறான். வழக்கம் போல அவர் முடியாதெனக் கூறுகிறார். பிறகு, தன் தந்தையைக் கொன்றுவிட்டு, விஷம் குடித்துவிடலாம் என பழனியப்பன் நினைக்கிறான். அப்போது, பழனியப்பனை மிரட்டுமாறு ஆள் அனுப்புகிறார்,பழனியப்பனின் தகப்பனான மணியப்ப முதலியார். மிரட்ட வருபவன் கத்தியால் கொன்றேவிடுகிறான் பழனியை. முடிவில், சிவகுரு பழனிக்காக சாந்தா மற்றும் ஏகாம்பரத்தை சேர்த்து வைப்பதுடன் நாடகம் முடிகிறது.  

## மேற்கோள்
- கன்னிமாரா நூலகம்
- கூகுள் புக்ஸ்

## பழனியப்பன்: 'சாந்தா' அல்லது 'நச்சுக்கோப்பை'

## கதை உருவான விதம்
இளைஞராயிருந்த கருணாநிதி ஒரு பெண்ணைக் காதலித்தாா். இருவரது பெற்றோரும் இவா்கள் காதலை எதிா்க்கவே காதல் தோல்வியுற்றது. இந்தக் காதல் தோல்வியை மையமாக வைத்து 'பழனியப்பன்' என்ற நாடகத்தை எழுதினாா் கருணாநிதி.  

### இடைஞ்சலும் கடனும்
தமிழ்நாடு தமிழ் மாணவா் மன்ற நிதிக்காக, திருவாரூாில் 'பழனியப்பன்' நாடகம் அரங்கேகற்றப்பட்டது. கதை,வசனம் எழுதிய கருணாநிதியும் நடித்தாா். நாடகம் நடந்த அன்று பயங்கர மழை. நாடகத்திற்கான மொத்த செலவு இருநுாறு ரூபாய். ஆனால், வசூலானதோ எண்பது ரூபாய். நாடகத்தில் நண்பா் ஒருவா் பாிசளித்த வெள்ளிக் கோப்பையை சம்பளமாக கதாநாயகி வேடம் புனைந்த நடிகைக்கு கொடுத்து அனுப்பினாா் கருணாநிதி. கடன் கொடுத்தவா்கள் நாடக அரங்கத்திற்கு வந்து முற்றுகையிட்டனா். யாருக்கும் தொிவிக்காமல் கருணாநிதியும் தென்னன் என்ற நண்பரும் நாகப்பட்டிணம் சென்று திராவிட இயக்கத் தலைவா் ஆா்.வி.கோபாலை அணுகி, தங்கள் இக்கட்டான நிலையைக் கூறினா். கடனாகத் தருவதற்கு ஆா்.வி.கோபால் விரும்பவில்லை. தாம் தொடங்கவிருந்த, நாகை திராவிட நடிகா் கழகத்திற்காக, 'பழனியப்பன்' நாடகத்தை நுாறு ரூபாய் கொடுத்து விலைக்கு வாங்கிக் கொண்டார்.  

கருணாநிதி எழுதிய முதல் நாடகம் 'பழனியப்பன்' என்னும் இந்த நாடகமே 'சாந்தா' என்னும் பெயாிலும் 'நச்சுக்கோப்பை' என்னும் பெயாிலும் நுாற்றுக்கணக்கான மேடைகளில்  

நடிக்கப்பட்டது.  

## மேற்கோள்

- அறந்தை நாராயணன்- திராவிடம் பாடிய திரைப்படங்கள்- நியு செஞ்சுாி புக் ஹவுஸ் வெளியீடு(ஜூலை 1994)
# ஏ. எஸ். புல்கி

**ஏ. எஸ். புல்கி** (**அபுசாலிஹு சஹீஹுல் புல்கி** ஏப்ரல் 13, 1946 - பெப்ரவரி 25, 2015, புத்தளம்) ஒரு மூத்த ஊடகவியலாளர் ஆவார். 1970 முதல் எழுத்துத் துறையில் தன்னை ஈடுபடுத்திக் கொண்டவர். இவர் பல்வேறு பத்திரிகைகளிலும் வானொலி, தொலைக்காட்சி நிகழ்ச்சிகளிலும் தடம் பதித்தவர்.  

## விருதுகள்
- ஊடகத்துறைக்கான கலா பூஷன விருது (2013)

## பாராட்டுகள் பெற்ற இவரின் சிறுகதைகள்
- ‘காட்சி” – தினபதி 28-06-1968
- ”ஒன்றை நினைக்கின்” – தினபதி 11-08-1968
- ‘தக்பீர் முழுக்கம்” – தினபதி 23-12-1968
- ‘மின்மினி” – தினபதி 13-05-1969
- ‘கமலா போய்விட்டாள்” – தினபதி 20-11-1969
- ‘கடமை” – ராதா – 22-02-1969
- ‘யார் குற்றவாளி” – ராதா – 24-01-1970
- ‘தலைப் பெருநாள்” – தினபதி 11-03-1970
- ‘வைரநெஞ்சம்” – சிந்தாமணி-09-11-1968
- ‘தியாகத்தின் விலை என்ன?” மித்திரன் – 04-10-1990
- ‘எதிரொலி” – மித்திரன் வாரமலர் – 25-01-1992
- ‘அடுத்த வீட்டு ஆயிஷா” – மித்திரன் 19-01-1993
- ‘கண்ணால் காண்பதும்” - மித்திரன் 18-04-1993.
# நோக்ரெக் உயிர்க்கோளக் காப்பகம்



**நோக்ரெக் உயிர்க்கோளக் காப்பகம்** இந்தியாவில் மேகாலயா மாநிலத்தின் மேற்குப் பகுதியில் 820 ச.கி.மீட்டரில் பரவியுள்ள. உயிர்க்கோளக் காப்பகம் ஆகும். இது 1988ஆம் ஆண்டு அறிவிக்கப்பட்டது. 2009 ஆம்ம் ஆண்டு 'மனிதனும் உயிர்க்கோளமும்' என்ற திட்டத்தின் கீழ் யுனெஸ்கோ இதனை உலக உயிர்க்கோளக் காப்பகமாக அறிவித்தது.  

## அமைவிடம்
மேற்கு கேரோ மலைகள், கிழக்கு கேரோ மலைகள், தெற்கு கேரோ மலைகள் போன்ற மூன்று மாவட்டங்களில் இக்காப்பகம் பரவிக் காணப்படுகிறது. நோக்ரெக் தேசியப் பூங்காவை உள்ளடக்கிய இதன் மைய மண்டலம் 47.48 ச.கி. மீட்டர் பரப்பளவு கொண்டது. இக்காப்பகம் பல ஜீவநதிகளுக்கும் ஊற்றுகளுக்கும் ஆதாரப்பகுதியாக விளங்குகிறது. சிம்சங் ஆறு, கெனால் ஆறு, பகி ஆறு, தரங் ஆறு மற்றும் ரோங்டிக் ஆறு போன்றவை முக்கிய ஆறுகளாகும். கடல் மட்டத்திலிருந்து 4650 அடிகள் உயரமுள்ள நோக்ரெக் சிகரத்தில் இக்காப்பகம் அமைந்துள்ளது. முக்கிய ஆறுகளின் நீர்பிடிப்பு பகுதியாக திகழ்வதும் இப்பகுதிக்கே உரித்தான எலுமிச்சை, ஆரஞ்சு போன்ற தாவர இனங்கள் மிகுந்து காணப்படுவதும் இக்காப்பகத்தின் சிறப்பு அம்சங்களாகும்.  

## தாவரங்கள்
உயரத்தை அடிப்படையாகக் கொண்டு வெப்பமண்டலம் மற்றும் பகுதி வெப்பமண்டலம் என இரு பெரும் பிரிவுகளாக பிரிக்கப்படுகிறது. மேலும் பசுமைமாறாக் காடு, பகுதி பசுமை மாறாக்காடு, மற்றும் மூங்கில் புதர்கள், புல்வெளிகள் மற்றும் ஆற்றோரங்களை உள்ளடக்கிய இலையுதிர் காடுகளில் பல தாவர வகைகள் மிகுந்து காணப்படுகின்றன. காரோ மலைகளின் மிக உயர்ந்த சிகரமான நோக்ரெக் பல்வேறு உயிரின வளம் மிக்கதாக காணப்படுகிறது. எலுமிச்சை இன மரங்களின் சரணாலயம் உலகிலேயே இங்கு தான் நிறுவப்பட்டுள்ளது. மேலும் பல அரிய வகை ஆர்கிட் வகைகள், ராசமாலா, மெரந்தி, லாலி, செண்பகம் மற்றும் காட்டு எலுமிச்சை ஆகியவை இங்கு காணப்படுகின்றன.  

## விலங்குகள்
இங்கு அரிய வகைப் பறவை இனங்களும், பன்றிவால் குரங்கு இமாலயக் கருங்கரடி , புலி, சிறுத்தை, யானை, பறக்கும் பெரிய அணில் ஆகிய உயிரினங்கள் வாழ்கின்றன. இங்கு காட்டு மனிதன் அல்லது குரங்கு மனிதன் வாழ்வதாக ஊர்மக்களால் நம்பப்படுகிறது. இந்த பூங்காவில் சிவப்பு பாண்டா விலங்குகள் வாழ்கின்றன. இங்கு ஆசிய யானைகளும் வாழ்கின்றன. இந்த பூங்காவில் அரிய வகை பூனைகளும் உள்ளன.  

இங்கு அரிய வகை பறவைகள் வசிப்பதும் கண்டறியப்பட்டுள்ளது.  

## மக்கள்
நிலக்கரி, சுண்ணாம்புக்கல் மற்றும் ஜிப்சம் போன்ற தாதுவளம் மிக்க இவ்வுயிர்க்கோளத்தில் சுமார் 40,000 மக்கள்தொகை கொண்ட, 128 கேரோ சமுதாய கிராமங்கள் உள்ளன. இக்காப்பகத்தில் 16.4 விழுக்காடு பரப்பில் காடழித்து பயிர்செய்வதால் மண்ணரிப்பு அதிகமாக ஏற்படுகிறது.
# சிமிலிபால் உயிர்க்கோளக் காப்பகம்


**சிமிலிபால் உயிர்க்கோளக் காப்பகம்** இந்தியாவின் உயிர்க்கோளக் காப்பகமாகும். ஒடிசாவின் வடக்கே உள்ள மயூர்பஞ்சு மாவட்டத்தில் வடக்கே 4374 ச.கி.மீட்டரில் பரவியுள்ள இக்காப்பகம் 1994ஆம் ஆண்டு இந்திய அரசால் உயிர்க்கோளக் காப்பகமாக அறிவிக்கப்பட்டது. யுனெஸ்கோ வின் மனிதனும் உயிர்க்கோளமும் திட்டத்தின் கீழ் மே 2009 ஆம் ஆண்டு உலக உயிர்க்கோளக் காப்பகமாக அங்கீகரிக்கப்பட்டது. இக்காப்பகம் கருப்புப் புலிகளுக்காக உலகப்பெயர் பெற்றுள்ளது.  

## புவியியல்
ஒடிசாவில் கிழக்கு பீடபூமி, சோட்டா நாக்பூர் பீடபூமி, கீழ்கங்கை சமவெளி மற்றும் கடற்கரையோர பகுதிகளைக்கொண்ட இக்காப்பகம் பல ஜீவ நதிகளுக்கு ஆதாரமாக விளங்கும் மிகப்பெரிய நீர்வடிப் பகுதியாகும். வெப்ப மண்டல பகுதி, பசுமைமாறா காடுகள், வெப்ப மண்டல ஈரமான இலையுதிர்க்காடுகள் மற்றும் சவன்னா பகுதிகள் என பல காடுவகைகளை உள்ளடக்கி, பல்லுயிர் வளம் நிறைந்து காணப்படுகிறது. இந்தியாவில் காணப்படும் தாவரயினங்களில் பூக்கும் தாவரங்கள் 7%, ஆர்கிட்கள் 8%, ஊர்வன 7%, பறவையினங்கள் 20% மற்றும் பாலூட்டிகள் 11% இங்குள்ளதாக கண்டறியப்பட்டுள்ளது.  

## தாவரங்கள்
இக்காப்பகத்தில் 94 வகை ஆர்கிட்கள் (இருவகை இவ்விடத்திற்கே உரித்தானது), 8 வகை அழியூம் தருவாயில் இருப்பவை, 8 வகை அழிந்து கொண்டிருப்பவை, மற்றும் 34 வகை அரியவை என சுமார் 1170 பூக்கும் தாவர இனங்கள் இங்கு காணப்படுகின்றன. நீர் மருது, சிசு, செண்பகம், சால் மற்றும் இலுப்பை போன்ற மரங்கள் மிகுந்து காணப்படுகின்றன.  

## விலங்குகள்
யானை, புலி, சிறுத்தை, மீன் திண்ணி பூனை, நாற்கொம்பு மறிமான், செந்நிற கீரி, வல்லூறு மற்றும் மீன்திண்ணி கழுகு என 12 வகையான இருவாழ்விகள், 29 வகையான ஊர்வன, 260 வகையான பறவைகள் மற்றும் 42 வகையான பாலூட்டிகள் இங்குள்ளன.  

## பழங்குடியினர்
மைய மண்டலத்தில் நான்கு கிராமங்கள், தாங்கல் மண்டலத்தில் 61 கிராமங்கள் மற்றும் நிலைமாறு மண்டலத்தில் 1200 கிராமங்கள் என 1265 கிராமங்களில் வாழும் 4.5 லட்சம் மக்களை உள்ளடக்கிய இவ்வுயிர்க்கோளத்தில் பெருமபாலும் பூமிஜா, பாதுடி, கோலா, கொண்டா, சந்தல், கடியா மற்றும் மாங்கடியா போன்ற பழங்குடியினர்கள் வாழ்கின்றனர்.  

## அச்சுறுத்தல்கள்
வேட்டையாடுதல், காடழிப்பு, வனப்பொருட்கள் சேகரிப்பு மற்றும் மேய்ச்சல் போன்றவை மிக முக்கிய அச்சுறுத்தலாகும். அகந்த்ஷிகார் என்ற பழங்குடியினர்களின் வேட்டைத் திருவிழாவும் மிகமுக்கிய அச்சுறுத்தலாகும்.
# பொட்டிபுரம்



**பொட்டிபுரம்** என்பது தமிழ்நாடு மாநிலம், தேனி மாவட்டம், உத்தமபாளையம் வட்டத்தைச் சேர்ந்த வருவாய் கிராமமும், சின்னமன்னூர் ஊராட்சி ஒன்றியத்தைச் சேர்ந்த ஊராட்சியும் ஆகும். இது, தேவாரம் அருகே மேற்குத் தொடர்ச்சி மலையின் ஒரு கிளையான அம்பரப்பர் மலைப் பகுதியில் அமைந்துள்ளது. பொட்டிபுரம் ஊராட்சி மன்ற பகுதியில், 2011-ஆம் ஆண்டு மக்கட்தொகை கணக்கெடுப்பின்படி, மொத்த மக்கட்தொகை 6554. அதில் ஆண்கள் 3300, பெண்கள் 3254 ஆக உள்ளனர். இக்கிராமத்தின் அருகில் உள்ள அம்பாரப்பர் மலைப்பகுதியில் இந்திய அரசின், அணுசக்தி துறை, நியூட்ரினோ ஆய்வகத் திட்டம் அமைக்க செயல்படுகிறது.  

## அமைவிடம்
பொட்டிபுரம், சின்னமனுரிலிருந்து 16 கி. மீ., தொலைவிலும், தேனியிலிருந்து 32 கி. மீ., தொலைவிலும் அமைந்துள்ளது.  

## அருகில் அமைந்த கிராமங்கள்
மேற்கு தொடர்ச்சி மலையின் ஒரு பகுதியான அம்பரப்பர் மலைப் பகுதியைச் சுற்றி தி. புதுக்கோட்டை, சின்ன பொட்டிபுரம், ராமகிருஷ்ணாபுரம், தேவாரம் கிராமங்கள் உள்ளது.  

## பொருளாதாரம்

### வேளாண்மை
வறண்ட வானிலையும், மழை மறைவு பகுதியாகவும் உள்ளதால், பொட்டிபுரத்தில் ஆழ்துளை கிணறு நீர்பாசானம் மூலம், கேழ்வரவு, தக்காளி, கரும்பு, நெல் மற்றும் காய்கறிகள் பயிரிடப்படுகிறது.  

### கால்நடைகள்
ஆடு மாடு மேய்த்தல் முக்கியத் தொழிலாகும். பொட்டிபுரத்தில் அரசு துணை கால்நடை மருத்துவமனை செயல்படுகிறது.  

### நிதி வசதிகள்
பொட்டிபுரம் மக்களின் நிதித் தேவைகளை, இந்தியன் வங்கியின் கிளை, பொட்டிபுரம் தொடக்க கூட்டுறவு வேளாண்மை வங்கி மற்றும் உள்ளூர் சுய உதவிக் குழுக்களும் நிறைவேற்றுகிறது.  

## நியூட்ரினோ ஆய்வகத் திட்டம்

பொட்டிபுரம் கிராமத்தின், மேற்கு தொடர்ச்சி மலையின் ஒரு பகுதியான அம்பரப்பர் மலைப் பகுதியில் அமைக்கப்பட உள்ள நியூட்ரினோ ஆய்வகத் திட்டத்தால் இப்பகுதி முழுமையாக பாதிக்கப்படும் எனக் கருதுவதால், இத்திட்டத்தை எதிர்த்து அனைத்து தரப்பினரும் தொடர்ந்து போராட்டம் நடத்துகிறார்கள்.
# வெண் மருது



**வெண் மருது, ஆற்று மருது, நீர் மருது**, அல்லது **வெள்ளை மருது** (*Terminalia arjuna*) என்பது டெர்மினாலியா பேரினத்தைச் சேர்ந்த ஒரு மரமாகும். இது பொதுவாக ஆங்கிலத்தில் *arjuna*  

இதன் இலை, பழம், விதை, பட்டை ஆகியவை மருத்துவப் பயனுடையவை. திருவிடைமருதூர், திருஇடையாறு ஆகிய திருத்தலங்களில் மருதம் தலமரமாக விளங்குகின்றது.  

வயலும் வயல் சார்ந்த நிலமான மருத திணைக்குரிய மரமாக வெண் மருது உள்ளது என அறிஞர்கள் சிலர் கருதுகின்றனர் சிலர் அது பூமருது என்றும் கருதுகின்றனர்.  

## விளக்கம்
வெண்மருது சுமார் 20-25 மீட்டர் உயரம் வரை வளரும். பக்கவேர்கள் திரண்ட தண்டையுடைய இந்த மரம் உச்சியில் ஒரு அகன்று விரிந்து இருக்கும். அதிலிருந்து கிளைகள் கீழ்நோக்கி தொங்கியபடி இருக்கும். இது நீள்மான கூம்புவடிவ இலைகளைக் கொண்டுள்ளது. இலைகளின் மேல் பச்சையாகவும் அடியில் பழுப்பு நிறத்திலும் இருக்கும். சாம்பல் நிற வழுவழுப்பான பட்டைகளையும் உடைய ஓங்கி வளரும் பெரிய இலையுதிர் மரமாகும். இதன் பட்டை சதைப்பற்றாக இருக்கும். இது மார்ச் மற்றும் சூன் மாதங்களுக்கு இடையில் ஈட்டிபோன்ற நீண்ட காம்பில் பசுமை கலந்த நிறிய வெள்ளை மலர்கள் பூக்கும். காய்கள் 2.5 முதல் 5 செ.மீ. அளவில் நட்சத்திர வடிவல் செப்டம்பர் மற்றும் நவம்பர் மாதங்களுக்கு இடையில் தோன்றும்.  

இந்த மரம் எந்த பெரியதாக எந்த நோய்களாலோ அல்லது பூச்சிகளாலோ பாதிக்கப்படுவதில்லை, ஆனால் இது பாலிஸ்டிக்டஸ் அஃபினிஸ் காரணமாக ஃபிலாக்டினியா டெர்மினேல் மற்றும் அழுகல் நோயால் பாதிக்கப்படுகிறது. இது மலேசியா, இந்தோனேசியா, கென்யா ஆகிய நாடுகளிலும் வளர்க்கப்படுகிறது.  

## முக்கியத்துவம்
### பட்டு உற்பத்தி
வெண்மருது வணிக முக்கியத்துவம் வாய்ந்த காட்டுப் பட்டான டசர் பட்டை உற்பத்தி செய்யும் அந்தேரியா பாஃபியா அந்துப்பூச்சி இதன் இலைகளை உண்ணும் இனங்களில் ஒன்றாகும்.  

## காட்சியகம்

## மேற்கோள்
# மாவிலங்கம்


**மாவிலங்கம்**, **கூவிரம்**, **மாவிலிங்கு** அல்லது **குமரகம்** (*Crateva religiosa*) என்பது ஒருவகை மரமாகும். இது மூன்று விரல் போன்ற கூட்டிலைகளையும் மலர்ந்ததும் மஞ்சளாகும், வெண்ணிற மலர்களையும் செந்நிற உருண்டையான சதைக்கனிகளையும் உடைய வெண்ணிற மரம். இதன் இலை, வேர், பட்டை மருத்துவ பயன் உடையது.திருச்சேறை (உடையார்கோயில்), திருநாட்டியத்தான்குடி முதலிய தலங்களில் தலமரமாக விளங்குவது மாவிலங்க மரமாகும்.  

## மேற்கோள்
# கடுக்காய்


**கடுக்காய்** (*Terminalia chebula*) என்பது ஒருவகை மரமாகும். இது தெற்காசியாவிலிருந்து பாக்கித்தான், இந்தியா, நேபாளத்திலிருந்து கிழக்கே தென்மேற்கு சீனா (யுன்னான்) மற்றும் தெற்கே இலங்கை, மலேசியா வியட்நாம் வரை காணப்படுகிறது. சித்த மருத்துவத்தில் மிகச்சிறந்த மருந்துப் பொருட்களில் இது ஒன்று. திருக்குறுக்கைவீரட்டம் திருத்தலத்தின் தலமரமாக விளங்குவது கடுக்காய் மரமாகும்.  

## வகைபிரித்தல்
ஸ்வீடிய இயற்கை ஆர்வலர் *ஆண்டர்ஸ் ஜஹான் ரெட்சியஸ் அப்சர்வில்* இந்த இனத்தை விவரித்தார்.  

இதில் பல வகைகள் அறியப்படுகின்றன, அவை:  
## மேற்கோள்
# கல்லத்தி


**கல்லத்தி** (Ficus tinctoria) என்பது காட்டத்தி என்றும் குறிப்பிடப்படுகிறது. இது கல்லால மரத்தைச் சேர்ந்த இனவகை. சிறிய ஆலிலை வடிவில் கரும் பச்சையான இலைகளையும் இலைக்கோணங்களில் மெல்லிய கணையுடைய காய்களையும் கொண்ட வெண்பச்சையான மரம். இதன் பால், பட்டை, பழம் ஆகியவை மருத்துவபயன் உடையவை. திருப்பரங்குன்றம் தலத்தின் தலமரம் கல்லத்தி மரம் ஆகும்.  
## மேற்கோள்
# சதுரக்கள்ளி

**சதுரக்கள்ளி** (Euphorbia antiquorum) என்பது ஆமணக்குக் குடும்பத்தைச் சேர்ந்த சதைப்பற்றுள்ள ஒரு தாவரம் ஆகும். தீபகற்ப இந்தியா முழுவதும் காணப்படுகிறது. தமிழகத்தில் இது வேலிக்காக வளர்க்கப்படுகிறது. பர்மா, சீனா, வங்காளதேசம், இந்தியா, இந்தோனேசியா, ஈரான், மலேசியா, மியான்மர், பாக்கித்தான், தாய்லாந்து, பிலிப்பைன்சு, இலங்கை, வியட்நாம் போன்ற அண்டை பகுதிகளிலும், உலகளவில் பல மண்டலங்களிலும் இயற்கையாக காணப்படுகிறது.  

இந்தச் செடியின் சாறு சுவர் பூச்சுக் கலவைக்கு ஒரு ஆற்றல்வாய்ந்த மூலப்பொருளாக உள்ளது என்று சிற்சாஸ்திரம் குறித்த சமஸ்கிருத நூலான சமரங்கண சூத்திரத்திரத்தில் குறிப்பிடபட்டுள்ளது.  

இந்த தாவர இனமானது யூபோர்பியா பேரினத்தின் மாதிரி இனமாகும்.  

## விளக்கம்
முப்பட்டையான தண்டுகளை அடுக்கடுக்காகக் கொண்டிருக்கும். மருத்துவக் குணத்தில் சிறந்த நாற்பட்டையான தண்டுடைய இனமும் அரிதாகக் காணப்படும். இதன் சாறு பால் போன்றது. உடலில் பட்டால் எரிச்சலூட்டும் தன்மைவாய்ந்தது. இது நச்சு மூலிகையாகக் கருதப்படுகிறது.திருப்புனவாயில் என்னுந் திருத்தலத்தில் தலமரமாக விளங்கும் நான்கனுள் சதுரக்கள்ளியும் ஒன்றாகும்.  
## மேற்கோள்
# பராய்


**பராய்** (Streblus asper) அல்லது **புராமரம்** என்பது ஒருவகை மரமாகும். இது **பிராய்**, **பிறமரம்**, **குட்டிப்பலா** என்றும் குறிப்பிடப் படுகிறது. சுரசுரப்பான கரும்பச்சை இலைகளையுடைய வெள்ளை நிற மரம். இம்மரம் புதற்காடுகளில் காணப்படும், இதன் பால், பட்டை, இலை ஆகியவை மருத்துவ குணமுடையவை. திருப்பராய்த்துறை திருக்கோயிலின் தலமரமாக விளங்குவது பராய் மரமாகும்.  
## மேற்கோள்

## வெளியிணைப்புகள்
- 
- Medical research and properties
- History of paper production in Thailand
-
# விக்கிப்பீடியா:விக்கித்திட்டம் பீதர்

பீதர் தொடர்புடைய கட்டுரைகளை உருவாக்குவது, மேம்படுத்துவது இத்திட்டத்தின் நோக்கம்.  

இது ஒரு மிகச் சிறிய, சோதனைத் திட்டமாக இருக்கும்.  

## கட்டுரைகள் பட்டியல்
1. பீதர்
1. பீதர் மாவட்டம்
1. பீதர் மக்களவைத் தொகுதி
1. பீதர் (வட்டம்) - (:en:Bidar taluka)
1. பீதர் கோட்டை
1. பீதர் கலன் (:en:Bidriware)
1. பீதர் தொடருந்து நிலையம்
1. பீதர் விமான நிலையம் - (:en:Bidar Airport)
1. பீதர் விமானப் படைத் தளம் - (:en:Bidar Air Force Station)
1. பீதர் வரலாறு (:en:History of Bidar)
1. பீதர் மாவட்டத்தில் உள்ள தேசிய முக்கியத்துவம் வாய்ந்த நினைவுச் சின்னங்கள் - (:en:List of Monuments of National Importance in Bidar district)
1. பசவகல்யாணக் கோட்டை (:en:Basavakalyana Fort)
# தொல்லியல் அருங்காட்சியகம், கோயமுத்தூர்


**கோயம்புத்தூர் அரசு அருங்காட்சியகம்** (GOVERNMENT MUSEUM, COIMBATORE) தமிழ்நாட்டில் அருங்காட்சியகத்துறையால் பராமரிக்கப்பட்டு வரும் இருபது மாவட்ட அருங்காட்சியகங்களில் ஒன்று. இது 1990 ஆம் ஆண்டு தொடங்கப்பட்டது. இக்காட்சியகத்தின் வளாகம் தற்பொழுது (2013) கோயம்புத்தூரில் காட்டூர் பகுதியில் வ. உ. சி. பூங்காவிற்கு எதிரில் அமைந்துள்ளது. இப்பகுதிகளில் தமிழக தொல்லியல் துறையினரால் 1980களில் செய்யப்பட்ட ஆராய்ச்சிகளில் கி.மு. 100களில் ரோமானியர்களால் பயன்படுத்தப்பட்ட பழமை வாய்ந்த ரோமானியக் காசுகள், தமிழ் பிராமி எழுத்துக்கள் பொறித்த பானையோடுகள், தமிழ் வட்டெழுத்துக்கள் பொறிக்கப்பட்ட பானையோடுகள் மற்றும் கல்வெட்டுக்கள் அகழ்ந்தெடுக்கப்பட்டன. மேலும் கோயம்புத்தூர் மாவட்டத்தைச் சேர்ந்த பல இடங்களில் அகழ்ந்தெடுக்கப்பட்ட தொல்லியல் பொருட்களுடன், மானுடவியல், நாணயவியல், கலை, வரலாற்றுக்கு முந்தைய காலம், நிலவியல், தாவரவியல், உயிரியல் ஆகிய வகைப்பாட்டில் பொருட்கள் பார்வைக்காக வைக்கப்பட்டுள்ளன.  

## காட்சிப் பொருட்கள்
இங்குள்ள காட்சியகத்தில் சிலைகள், பிணப்புதையலுடன் கண்டெடுக்கப்பட்ட பானைகள், கொங்கர் கல்வெட்டுக்கள், நடுகற்கள் போன்றவை காட்சிக்கு வைக்கப்பட்டுள்ளன. இந்த அருங்காட்சியகத்தில் கோயம்புத்தூர் மாவட்டப் பகுதிகளான அவினாசி, காளப்பட்டி, வெள்ளலூர் போன்ற பகுதிகளில் கிடைத்த தொல்லியல் பொருட்களும் பழங்குடியனரான இருளர், மலசர், காடர் ஆகியோரின் பயன்பாட்டுப் பொருட்களும், பண்டைய நாணயங்களும் காட்சிப்படுத்தப்பட்டுள்ளன.  

### தொல் சிற்பங்கள்
இங்கு பல பழமையான சிறிதும் பெரிதுமான சிற்பங்கள் காட்சிப்படுத்தப்பட்டுள்ளன. அவற்றுள் குறிப்பிடத்தக்கவை:  
- கோவைக்கருகிலுள்ள வெள்ளலூரில் அகழ்தெடுக்கப்பட்ட நாயக்க அரசர், அரசி சிலைகள் (கிபி.16 ஆம் நூற்றாண்டு).
- அம்மன் சிலை (கிபி. 18 ஆம் நூற்றாண்டு)
- அவினாசிக்கருகே கிடைத்த சுப்பிரமணியர், வள்ளி, தெய்வயானை சிலைகள் (கிபி. 12 ஆம் நூற்றாண்டு)

### முதுமக்கள் தாழி
இங்கு வைக்கப்பட்டுள்ள பெருங்கற்கால (2000 ஆண்டுகளுக்கு முந்தைய) முதுமக்கள் தாழிகளும் அவற்றில் பயன்படுத்தப்பட்ட பாண்டங்களும் காளப்பட்டிக்கருகே கண்டெடுக்கப்பட்டவையென இக்காட்சிகக் குறிப்புகள் தெரிவிக்கின்றன.  

### தொல் கருவிகள்
வரலாற்றுக்கு முற்பட்ட கற்காலக் கருவிகள், இடைக்கற்கால (கிமு 15000-கிமு 10000) நுண்கருவிகளும் புதைபடிவ எலும்பு எச்சங்களும், புதுக்கற்காலக் (கிமு 10000-கிமு 2000)) கருவிகள் என மூன்று காலகட்டங்களில் பயன்படுத்தப்பட்டவற்றை இங்கு காணலாம்.  

### பழங்குடியினர்
பழங்குடியினரான காடர், இருளர், மலசர் ஆகியோரது வாழ்வுமுறையைக் காட்டும் அவர்களது வசிப்பிட அமைப்புகள், பயன்படுத்திய பொருட்கள், இசைக்கருவிகள் ஆகியவை காட்சிப்படுத்தப்பட்டுள்ளன.  

### வழிபாட்டுப் பொருட்கள்
பழங்கால வழிபாட்டுப் பொருட்களும், இசுலாமியர் பயன்படுத்திய வழிபாட்டுப் பொருட்களும் இங்குள்ளன.  

### நாணயங்கள்
பண்டைய ரோமானியர் நாணயங்கள், கொங்கு சேரர், கொங்கு சோழர், கொங்கு பாண்டியர் மற்றும் கொங்கு பாண்டியர் கால நாணயங்கள், புதுக்கோட்டை அரசர் காலநாணயங்கள், மைசூர் சுல்தான் மற்றும் மதுரை சுல்தான் கால நாணயங்கள், திருவிதாங்கூர் சக்கரக்காசு, ஆங்கிலோ இந்தியக் காசுகள், மைசூர் உடையார் நாணயம், பிரித்தானிய இந்திய நாணயங்கள், இந்தியக் குடியரசின் நாணயங்கள், உலக நாடுகளின் நாணயங்கள் ஆகியவை இங்கு காட்சிப்படுத்தப்பட்டுள்ளன.  

## படத்தொகுப்பு

## ஆதாரங்கள்
- http://www.tnarch.gov.in/sitemus/mus13.htm
- அரசு அருங்காட்சிகம், கோயம்புத்தூர்
# வகுளம்


**மகிழம்** அல்லது **வகுளம்** அல்லது **இலஞ்சி** அல்லது **மகிழ்** என்பது ஓர் சிற்றின மரம் ஆகும். இம்மரம் தெற்கு ஆசியா, வடக்கு ஆஸ்திரேலியாவில் உள்ள வெப்பமண்டல காடுகளில் காணப்படும் ஒரு நடுத்தர அளவிலான பசுமையான மரமாகும். இந்த மரத்தைப் பொதுவாக ஆங்கிலத்தில் ஸ்பானிஷ் செர்ரி, மெட்லர், என்று அழைக்கின்றனர். இதன் மரக் கட்டை விலைமதிப்பு மிக்கது, இதன் பழம் உண்ணத்தக்கது, மேலும் இதன் பட்டை, பூ போன்றவை பாரம்பரிய மருத்துவத்தில் பயன்படுத்தப்படுகிறது. இந்த மரமானது நல்ல நிழல் தருவதாகவும், வாசம் மிகுந்த மலர்களைக் கொண்டதாலும், இது தோட்டங்களில் வளர்க்கப்படுகிறது. இதன் மலர் தாய்லாந்தின் யலா மாகாணத்தின் மாகாண மலர் ஆகும்.  
இதன் பழம் சாப்பிட உகந்தவை. இதன் பழத்தைப் பழங்காலத்தில் மருத்துவத்தில் பயன்படுத்தினர்.  
இம்மரம் 16 மீட்டர் வரை வளரக்கூடியது. மார்ச் மாதத்தில் பூத்து ஜூன் மாதத்தில் பழுக்கும். இதன் இலைகள் பளபளப்பாக இருக்கும். இதன் மலர்கள் நறுமணம் கொண்டவை. மணம் மிக்க பூவை மகளிர் தலையில் அணிந்துகொள்வர். இதன் சாற்றினை ஊதுபத்தியில் மணம் சேர்க்கவும், மண-எண்ணெய் மணப்பொடி முதலானவற்றைச் செய்யப் பயன்படுத்துகின்றனர்.  

## சங்க காலம்

:குறிஞ்சி நிலத்து மகளிர் குவித்து விளையாடிய 99 மலர்களில் ஒன்று வகுளம்  
:வையை ஆற்றங்கரையில் பூத்திருந்த மலர்களைப் பட்டியலிடும் பாடல் ஒன்று வகுளம் பூவையும் கூறுகிறது.  
:சிலப்பதிகாரம் என்னும் நூலிலும் இந்த வையைக்கரை மலர்ப்பட்டியலில் வகுளம் பூ உள்ளது.  
:காவிரிப்பூம்பட்டினத்து மலர்வனத்தில் பூத்திருந்த மலர்களிலும் வகுளம் ஒன்று.  
திணைமாலை நூற்றைம்பது என்னும் நூல் இதனை மலைநிலத்தில் புதர் புதராகப் பூக்கும் பூ என்று குறிப்பிடுகிறது.  

- வகுளம் என்பது தலையில் சூடிக்கொள்ளும் 'உச்சிப்பூ' என்னும் அணிகலன். இதனைச் 'சிந்தாமணி' எனவும் கூறுவர். பாடினிக்குப் பரிசாக சங்ககால மன்னர்கள் வழங்கிய 'அழல் அவிர் தாமரை'யை இதனோடு ஒப்பிட்டுக்கொள்ள வேண்டும். தலை உச்சியில் அணிந்த இந்த அணிகலன் இக்காலத்தில் நெற்றிச்சுட்டியாக மாறியுள்ளது.

இந்தப் பூவின் சிறிய உருவம் பற்றியும், மிகுந்த மணம் பற்றியும் நீதி நூல்கள் பாடியஔவையார் குறிப்பிட்டுள்ளார்.  

## படங்கள்
# இசுலாத்தின் புனித நூல்கள்


**இசுலாமிய புனித நூல்கள்** என்பவை, முசுலிம்களின் நம்பிக்கையின் படி, இறைவனால் பல்வேறு காலகட்டங்களில் இறைத்தூதர்களுக்கு வஹியின் மூலம் இறக்கப்பட்ட இறைவனின் சொற்களாகும். இவ்வேதங்களில், மனித வாழ்க்கைக்குத் தேவையான சட்டங்கள் மற்றும் வாழ்க்கை முறைகள் கூறப்பட்டுள்ளன. குர்ஆன், அல்லாஹ்வால் அருளப்பட்ட இறுதி வேதமாகவும், முன்னர் அனுப்பப்பட்ட வேதங்களை உறுதிப்படுத்துவதாகவும் உள்ளது. குர்ஆன் அல்லாஹ்வால் அருளப்பட்ட இறுதி வேதமாக இருப்பினும், முன்னர் அனுப்பப்பட்ட வேதங்களை நம்புவதும் ஈமானில் ஒரு பகுதியாகும். குர்ஆனுக்கு முன் பல வேதங்கள் அருளப்பட்டு இருப்பினும், முக்கியமானவை மூன்றாகும்.தவ்ராத் (மூசா நபிக்கு அருளப்பட்டது), சபூர் (தாவூது நபிக்கு அருளப்பட்டது), இன்சீல் (விவிலியம்) (ஈசா நபிக்கு அருளப்பட்டது), மற்றும் இறுதியாக திருக்குரான்.  

## முந்தைய வேதங்கள்

குர்ஆனில், அதற்கு முன்பு அருளப்பட்ட மூன்று வேதங்களின் பெயர்கள் குறிப்பிடப்படுகின்றது.  

- தவ்ராத் (தோரா) (*at-Taurāt*): தவ்ராத் வேதம் மூசா நபிக்கு அருளப்பட்டதாக குர்ஆன் குறிப்பிடுகின்றது. மூசா மற்றும் அவரது சகோதரர் ஹாருன் (ஆரோன்) இருவரும் தவ்ராத் வேதத்தை *பனூ இசுராயில்* (இசுராயிலின் குழந்தைகள்) மக்களுக்கு போதித்து வந்தனர். யூதர்கள் தமது இறைத்தூதர்களின் அறிவுரைகளைப் பின்பற்றாமல் தம் மனம் போன போக்கில் தவ்ராத்தை திரித்ததாக குர்ஆன் குறிப்பிடுகிறது.
- சபூர் (*az-Zabur*): குர்ஆன், சபூர் வேதம் தாவூது நபிக்கு அருளப்பட்டதாக குறிக்கின்றது. இது விவிலியத்தின் பழைய ஏற்பாட்டில் திருப்பாடல்கள் (நூல்) ஆக திரித்த வடிவில் உள்ளது என இசுலாமிய அறிஞர்கள் கூறுகின்றனர்.
- இன்சீல் (*al-Injeel*): இன்சீல் வேதம் ஈசா நபிக்கு அருளப்பட்டதாக குர்ஆன் குறிப்பிடுகின்றது. இன்சீல் என்பது விவிலியத்தின் புதிய ஏற்பாடு முழுவதையும் குறிப்பதாக கருதுகின்றனர். ஆனால், இன்சீல் என்பது அல்லாஹ்வால் ஈசா நபிக்கு (இயேசு) அருளப்பட்ட நற்செய்தியை மட்டுமே குறிப்பிடுகின்றது. அது மட்டுமன்றி இசுலாமிய நம்பிக்கைகளின் படி, இன்சீல் வேதமானது குர்ஆனைப் போன்று உலக மக்கள் அனைவருக்கும் அருளப்படாமல் இசுராயிலின் மக்களுக்கு மட்டுமே அருளப்பட்டதாகும். தற்போதைய விவிலியத் திருமுறை நூல்கள், இயேசு மற்றும் சீடர்களின் வாழ்க்கை நிகழ்வுகளை மட்டுமே கூறுகின்றது. அது அல்லாஹ்வால் ஈசா நபிக்கு அருளப்பட்ட ஒற்றை நூலான இன்சீலில் இருந்து முற்றிலும் வேறானது என இசுலாமிய அறிஞர்கள் குறிப்பிடுகின்றனர்.

## உசாத்துணைகள்
# சுழற்சி (கணிதம்)



**சுழற்சி** (*Rotation*) என்பது வடிவவியல் தொடர்பான கருத்துரு ஆகும். குறைந்தபட்சம் ஒரு புள்ளியாவது நிலைமாறாமல் இருக்குமாறு குறிப்பிட்ட வெளியில் நிகழும் ஒரு இயக்கமே சுழற்சி. நிலைப்புள்ளியொன்றைப் பொறுத்த, திடப்பொருளொன்றின் இயக்கத்தைச் சுழற்சி குறிக்கிறது. பெயர்ச்சி, எதிரொளிப்பு போன்ற பிறவகை இயக்கங்களிலிருந்து வேறுபட்டுள்ளது:  
- பெயர்ச்சிக்கு நிலைப்புள்ளிகளே கிடையாது;
- -பரிமாண வெளிகளில் நிகழும் எதிரொளிப்புகள் ஒவ்வொன்றும் நிலைப்புள்ளிகளாலான பரிணாம மீத்தள (:en:Flat (geometry)) நிலைப்புள்ளிகளைக்கொண்டிருக்கும்.

கணிதநோக்கில் சுழற்சி ஒரு கோப்பாகும். குறிப்பிட்ட ஒரு நிலைப்புள்ளியைப் பொறுத்த சுழற்சிகள் அனைத்தும் தொகுப்பு செயலியைப் பொறுத்து ஒரு குலமாகும். இக்குலம் "சுழற்சிக் குலம்" எனவும் அதிலுள்ள அனைத்து சுழற்சிகளுக்கும் பொதுவான நிலைப்புள்ளி "சுழற்சி மையம்" எனவும் அழைக்கப்படுகிறது.  

ஒரு சுழற்சியின் நிலைப்புள்ளிகளாலான கோடு "சுழற்சி அச்சு" எனப்படும். இரண்டுக்கு மேற்பட்ட பரிமாணங்களில் மட்டுமே சுழற்சி அச்சுகள் உண்டு. ஒரு சுழற்சியின் கீழ் மாற்றமடையாமல் இருக்கும் தளம் "சுழற்சி தளம்" எனப்படும். சுழற்சி அச்சின் அனைத்துப் புள்ளிகளும் நிலையான புள்ளிகள்; ஆனால் சுழற்சி தளம் நிலையானதாக இருப்பினும் அதன் புள்ளிகள் நிலையானவை அல்ல.
# பட்டாளம் (2009 திரைப்படம்)



***பட்டாளம்*** 2009ல் வெளிவந்த தமிழ் திரைப்படமாகும்.  

இத்திரைப்படத்தில் நடிகை நதியா முக்கிய கதாப்பாத்திரமான பள்ளி நிர்வாகியாக நடித்திருந்தார். இவருக்கும் 9 பள்ளி மாணவ மாணவிகளுக்கும் இடையே இருக்கும் நட்பும் மரியாதையுமே படத்தின் கதைக்கரு.  

இத்திரைப்படத்தினை திருப்பதி பிரதர்ஸ் நிறுவனம் தயாரித்தது.  

## ஆதாரங்கள்
# திருப்பதி பிரதர்ஸ்



**திருப்பதி பிரதர்ஸ்** தமிழ்த் திரைப்படங்களை தயாரிக்கின்ற நிறுவனமாகும். இதனை லிங்குசாமி மற்றும் சுபாஸ் சந்திரபோஸ் ஆகியோர் 2006ல் உருவாக்கினர்.  

## வரலாறு
இந்நிறுவனம் எழில் இயக்கிய தீபாவளி திரைப்படத்தினை முதலில் தயாரித்தது. இதில் ஜெயம் ரவி மற்றும் பாவனா ஆகியோர் முக்கிய கதாப்பாத்திரத்தில் நடித்திருந்தனர். இதுவொரு சராசரி வெற்றிப்படமாக அமைந்தது.  

## திரைப்படங்கள்
| ஆண்டு | தலைப்பு | இயக்குனர்கள் | நடிகர்கள் | குறிப்பு |  |
| --- | --- | --- | --- | --- | --- |
| 2007 | *தீபாவளி* | எழில் (இயக்குநர்) | ஜெயம் ரவி, பாவனா |  |  |
| 2009 | *பட்டாளம் * | ரோகன் கிருஷ்ணா | நதியா, அருண், கிருபா, சத்தியா |  |  |
| 2010 | *பையா* | லிங்குசாமி | கார்த்திக் சிவகுமார், தமன்னா (நடிகை) |  |  |
| 2012 | *வேட்டை* | லிங்குசாமி | ஆர்யா, மாதவன், சமீரா ரெட்டி, அமலா பால் (நடிகை) |  |  |
| 2012 | *வழக்கு எண் 18/9* | பாலாஜி சக்திவேல் | மனிஷா யாதவ் |  |  |
| 2012 | *கும்கி* | பிரபு சாலமன் | விக்ரம் பிரபு, லட்சுமி மேனன் |  |  |
| 2013 | *இவன் வேற மாதிரி* | எம். சரவணன் | விக்ரம் பிரபு |  |  |
| 2014 | *கோலி சோடா* | விஜய் மில்டன் |  |  |  |
| 2014 | *மஞ்சப்பை* | என். ராகவன் | விமல் (நடிகர்), லட்சுமி மேனன் (நடிகை) |  |  |
| 2014 | *சதுரங்க வேட்டை* | ஹச். வினோத் | நடராஜன் சுப்பிரமணியம் |  |  |
| 2014 | *அஞ்சான்* | லிங்குசாமி | சூர்யா (நடிகர்), சமந்தா ருத் பிரபு |  |  |
| 2015 | *உத்தம வில்லன்* | ரமேஷ் அரவிந்த் | கமல்ஹாசன் |  |  |
| 2015 | *இடம் பொருள் ஏவல்* | சீனு இராமசாமி | விஜய் சேதுபதி, விஷ்ணு (நடிகர்), நந்திதா (நடிகை), ஐஸ்வர்யா ராஜேஷ் | படபிடிப்பில் |  |
| 2015 | *ரஜினி முருகன்* | பூர்ணம் | சிவ கார்த்திகேயன், கீர்த்தி சுரேஸ் |  |  |
| TBA | ரா ரா ராஜசேகர் | பாலாஜி சக்திவேல் | படபிடிப்பில் |  |  |
| TBA | 'நான் தான் சிவா | ஆர். பன்னீர்செல்வம் | வினோத் | படபிடிப்பில் | } |

## ஆதாரங்கள்
# சதுரங்க வேட்டை



**சதுரங்க வேட்டை** (*Sathuranga Vettai*) 2014 ஆம் ஆண்டு வெளிவந்த தமிழ்த் திரைப்படமாகும். இதனை எச். வினோத் இயக்கியிருந்தார். நடராஜன் சுப்பிரமணியம் மற்றும் இசாரா நாயர் முக்கியக் கதாபாத்திரத்தில் நடித்திருந்தனர்.  

ஈமு கோழி, மண்ணுளிப் பாம்பு, ரைஸ் புல்லிங் போன்ற மக்களை ஏமாற்றும் நபர்களின் உத்திகளை இப்படம் காட்டியது.  
## நடிகர்கள்
- நடராஜன் - காந்தி பாபு
- இசாரா நாயர் - பானு
- பொன்வண்ணன் - காவல் அதிகாரி
- இளவரசு - செட்டியார்
- பூக்கடை அ. மனோகரன்.
# ஆர் எஸ் எஸ் பிரச்சாரகர்


**ஆர்எஸ்எஸ் பிரச்சாரகர்** (*RSS Pracharak*) என்பது ராஷ்டிரிய சுயம்சேவக் சங்கத்தின் (ஆர்எஸ்எஸ்) முழுநேர ஊழியரைக் குறிக்கும். இச்சங்கத்தின் கூட்டங்களுக்கும், பயிற்சி வகுப்புகளுக்கும் ஏற்பாடு செய்தல், பொதுக் கூட்டங்களில் விரிவுரை ஆற்றுவது, இந்து தேசியம், இந்துத்துவா போன்ற தத்துவங்களை இந்துக்களிடையே பரப்புதல், சங்கப் பரிவார் அமைப்புகளுக்கு தேவையான வழிகாட்டுதல் போன்றவையே ஒரு பிரச்சாரகரின் முக்கியப் பணிகள் ஆகும்.  

துவக்கக் காலத்தில் அடல் பிகாரி வாஜ்பாய், லால் கிருஷ்ண அத்வானி, நரேந்திர மோதி, இல. கணேசன் போன்றவர்கள் ராஷ்டிரிய சுயம்சேவக் சங்கத்தின் பிரச்சாரகர்களாக இருந்தவர்களே.
# ஆணி மாண்டவ்யர்



**ஆணி மாண்டவ்யர்** (Animandavya) முனிவர் தனது ஆசிரமத்திற்கு அருகில் உள்ள மரத்தினடியில் அமர்ந்து பேசா நோன்பு (மௌன விரதம்) மேற்கொண்டிருந்த நேரத்தில், காவலர்களால் துரத்தப்பட்ட திருடர்கள், தாங்கள் கொள்ளையடித்த பொருட்களை மாண்டவ்யரின் ஆசிரமத்தில் மறைத்து வைத்து, தாங்களும் அங்கேயே மறைந்து கொண்டனர். காவலர்கள் ஆசிரமத்தை அடைந்து, திருடர்களைப் பற்றியும், அவர்களின் கொள்ளைப் பொருட்களைப் பற்றியும் மாண்டவியரிடம் கேட்டனர்.  

**மாண்டவ்யர்** மௌன விரதத்தில் இருந்ததால், காவலர்களுக்கு மறுமொழி சொல்லவில்லை. எனவே காவலர்கள் ஆசிரமத்தில் நுழைந்து அங்கு மறைந்திருந்த திருடர்களையும், கொள்ளையடித்த பொருட்களையும், முனிவரையும் இழுத்துக் கொண்டுபோய் மன்னன் முன் நிறுத்தினர். மன்னனின் ஆணைப்படி, திருடர்களுடன் சேர்த்து முனிவரும் கழு மரத்தில் ஏற்றப்பட்டார். முனிவர் கழுவிலேற்றப்பட்ட பிறகும், சாகாமல் உயிருடன் இருப்பதைக் காவலர்கள் மூலம் அறிந்த மன்னவன் மாண்டவிய முனிவரிடம் மன்னிப்பு கோரினார்.  

மன்னனின் ஆணைப்படி, மாண்டவ்யரின உடலுக்கு வெளியே உள்ள கழு மரத்தின் பகுதிகளை மட்டும் வெட்டி எடுத்தனர். கழுவின் ஒரு பகுதியை உடலுடன் தாங்கிக் கொண்டே பயணித்த மாண்டவிய முனிவர் **ஆணி மாண்டவ்யர்** என்ற பெயரால் அறியப்பட்டார்.  

பின்னர் ஆணி மாண்டவியர், எமனிடம், ஒரு தவறும் செய்யாத தன்னைக் கழுவில் ஏற்றித் தண்டனை அடைய காரணம் கேட்டார். அதற்கு எமன், முற்பிறவியில் நீங்கள் சிறுவனாக இருந்த போது, புல்லைக் கொண்டு ஒரு பூச்சியின் பின்புறத்தைத் துளைத்த செயலே, இப்பிறவியில் கழுவில் ஏற்றப்படக் காரணமாயிற்று என்றார்.  

குழந்தைகள் செய்யும் தவறுகளைச் சாத்திரங்கள் பாவமாக கொள்ளாது என்று கூறுகையில், சிறு குற்றத்திற்காக என்னைக் கொடுமையாக தண்டித்தபடியால், மனிதர்களில் கீழ்க் குடியில் பிறப்பாய் என எமனுக்கு சாபமிட்டார் ஆணி மாண்டவ்யர். எமனும் அடுத்த பிறவியில் விதுரனாகப் பிறந்தார்.  

## மரபுரிமை பேறுகள்
குஜராத் மாநிலத்தின் கட்ச் மாவட்டத்தில் ஆணி மாண்டவ்யர் பெயரால் மாண்டவி எனும் நகரம் கிபி 1580ல் நிறுவப்பட்டது.
# வார்ப்புரு:வைணவ தலைப்புகள்



|list2title =  
|list2 =  
- திருமால்
- கிருட்டிணன்
- இராமர்

|list3title =  
|list3 =  
;தசாவதாரம் (இந்து சமயம்)  
- மச்ச அவதாரம்
- கூர்ம அவதாரம்
- வராக அவதாரம்
- நரசிம்மர்
- வாமனர்
- பரசுராமர்
- இராமர்
- பலராமன்
- கிருட்டிணன்
- கல்கி (அவதாரம்)
;பிற அவதாரங்கள்  
- மோகினி
- நர நாராயணன்
- ஹயக்ரீவர்
;தொடர்புடையவை  
- திருமகள்
- சீதை
- அனுமன்
- ஆதிசேஷன்

|list4title = [[இந்து நூல்கள்|]]  
|list4 =  
- வேதம்
- உபநிடதம்
- *பகவத் கீதை*
- நாலாயிர திவ்வியப் பிரபந்தம்
- *இராமசரிதமானஸ்*
;புராணம்  
- விஷ்ணு புராணம்
- *பாகவதம்*
- நாரத புராணம்
- கருட புராணம்
- பத்ம புராணம்
- ஆக்கினேய புராணம்

|list5title =  
|list5 =  
- சிறீ சம்பரதாயம் (விசிட்டாத்துவைதம்)
- பிரம்மா சம்பரதாயம் துவைதம்
- ருத்ரா சம்பரதாயம்

|list6title = தத்துவாதிகள்  
|list6 =  
- நம்மாழ்வார்
- ஆளவந்தார்
- இராமானுசர்
- மத்துவர்
- சைதன்யர்
- வல்லபாச்சார்யா
- சங்கரதேவ்
- மகாதேவ்
- நிம்பர்க்கர்
- பிள்ளை லோகாசாரியார்
- வேதாந்த தேசிகர்

|list7title =  
|list7 =  
- இஸ்கான்
- வைகானசம்

|belowstyle = background-color :#001A57  
|below =  

|name = வைணவ தலைப்புகள்  
}}<noinclude>  

</noinclude>
# 2010 தந்தேவாடா பேருந்து குண்டுவெடிப்பு



**2010 தந்தேவாடா பேருந்து குண்டுவெடிப்பு**, மே 17, 2010 அன்று சத்தீசுகர்மாநிலத்தின் தந்தேவாடா மாவட்டத்தில் தந்தேவாடாவில் இருந்து 50 கி.மீ தொலைவில் ஓர் பேருந்து கண்ணிவெடி தாக்குதலுக்கு உண்டான நிகழ்வைக் குறிப்பதாகும். சிறப்புக் காவல் அதிகாரிகள், பொதுமக்கள் உள்பட, இச்சம்பவத்தில் பலியானோர் எண்ணிக்கை 31-இல் இருந்து 44-க்குள் இருக்கும் என்று அறிவிக்கப்பட்டது.  

பொதுமக்கள் பயணிக்கும் பேருந்தைத் குறிவைத்துத் தாக்கிய முதல் நக்ஸல் தாக்குதல் இதுவெனக் கருதப்படுகிறது. இச்சம்பவம் 2001 தந்தேவாடா மாவோயிஸ்டு தாக்குதலில் 76 மத்திய சேமக் காவல் படை வீரர்கள் படுகொலை செய்யப்பட்ட ஒரு மாதத்திற்குப் பிறகு நிகழ்ந்தது.
# சித்திரை வெண்குடை திருவிழா

**சித்திரை வெண்குடை திருவிழா** என்பது பராம்பரியமாய் வாழும் அப்பகுதி தேவேந்திரகுல வேளாளர் சமூகத்தினரால், விருதுநகர் மாவட்டத்திலுள்ள, ராஜபாளையத்தில் நடத்தப்படுகின்ற ஓர் திருவிழாவாகும். ராஜபாளையத்தில் உள்ள சீனிவாசன் புதுத்தெரு, செல்லம் வடக்கு, தெற்கு தெருக்கள், அம்மன் பொட்டல் தெரு, மாடசாமி கோவில் தெரு,‌‌‌‌‌‌‌‌‌‌‌‌‌‌‌‌‌‌‌‌‌‌‌‌‌‌‌‌‌‌‌‌‌‌‌‌‌‌‌‌ ஆனையூர் தெரு, மத்திய வடக்கு தெரு போன்ற தெருக்களில் வசிப்பவர்கள் இத்திருவிழாவினை நடத்துகிறார்கள். இந்த திருவிழாவில் வெண்குடை ஏந்தியவாறு ஏழு தெருக்களில் வலம் வருகிறார்கள்.  

இத்திருவிழா பல்வேறு சமூகத்தினரால் சிறப்பாக கொண்டாடப்படுகிறது.
# வெப்பாலை


**வெப்பாலை** (*Wrightia tinctoria*) என்பது ஒரு பூக்கும் தாவரமாகும். *ரைட்டியா* என்ற பேரினத்தைச் சேர்ந்த இந்த மரமானது இந்தியா, தெற்காசியா, ஆத்திரேலியா போன்ற நாடுகளில் வறண்ட மற்றும் ஈரப்பதமான பகுதிகளில் பரவலாகக் காணப்படுகிறது. இது பழந்தமிழகத்தில் பாலை என அழைக்கப்பட்டது. ஐந்திணைகளில் ஒன்றான பாலை நிலத்துக்குப் பெயர் தந்தது இம்மரமே. இது **,** **வெட்பாலை**, **நிலப்பாலை**, **பாலை**, **நிலமாலை**, **வற்சம்**, **குடசம்** என்றும் அழைக்கப்படுகிறது. கடும் கோடையிலும் தளிரும், மலருமாக இந்த மரம் காட்சி தரும். யானைகள் தம் தாகம் தீர்த்துக் கொள்ளப் பாலை மரப்பட்டைகளைக் கிழித்து நீரை உறிஞ்சும். பட்டை உரிக்கப்பட்ட மரம், தந்தம் போல வெண்மையாகக் காணப்படும். எனவே இதற்குத் தந்தப்பாலை என்ற பெயரும் உண்டு. இத்தாவரத்தின் பல்வேறு பகுதிகள் மரபார்ந்த மருத்துவத்தில் பயன்படுத்தப்படுகின்றன. ஆனால் எந்தவொரு நோய்க்கும் சிகிச்சையளிப்பதில் இது பயனுள்ளதாகவோ பாதுகாப்பானதாகவோ இருப்பதற்கான அறிவியல் சான்றுகள் எதுவும் இல்லை.  

## பெயர்
வெப்பாலை வறண்ட நிலத்தில் வளரும் மரம் என்பதாலும், பாலைத் திணைக்குரிய மரம் என்பதாலும் வெட்‘பாலை’ என்ற பெயர் உருவானது என்றும், இந்த மரத்தின் இலையைக் கிள்ளினால் வெண்மையான பால் வருவதால் இந்த வெண்மையான பாலின் நிறமே இதன் பெயருக்குக் காரணம் என்றும் கூறப்படுகிறது. ஆனால் 18 மீ வரை வளரக்கூடியது.  

## பரவல்
வெப்பாலை முக்கியமாக ஆத்திரேலியா, இந்தியா, மியான்மர், நேபாளம், திமோர், வியட்நாமில் காணப்படுகிறது.  

## சூழலியல்
வெப்பாலை மெதுவாக வளரும் தாவரமாகும். சுமார் 5–8 வயதாக இருக்கும்போது பூக்கத் தொடங்கும். இது வறண்ட, அரை வறண்ட, சமவெளி, பாறைகள் கொண்ட மண், ஈரமான பகுதிகள், குறிப்பாக வறண்ட மணல் நிறைந்த இடங்கள் அல்லது மலைச்சரிவுகள் மற்றும் பள்ளத்தாக்குகள் போன்ற பல்வேறு வகையான மண் வகைகளிலும் வளரும். இந்த மரத்தை வெட்டினால்கூட நன்கு துளிர்க்கக்கூடியது, மேலும் வேர்களில் பக்கக் கன்றுகள் உருவாகும்.  

### மரபு மருத்துவத்தில்
ஆயுர்வேதம் உள்ளிட்ட மரபார்ந்த மருத்துவ முறைகளில், வெப்பாலை மரம் ஸ்வேத குட்டஜா என்றும், இதன் விதைகள் இந்த்ராயவா அல்லது இந்த்ராயவா என்றும் அழைக்கப்படுகின்றன. சித்த மருத்துவத்தில் இதன் இலைகளை அடிப்படையாகக் கொண்டு வெப்பாலைத் தைலம் தயாரிக்கபடுகிறது. அது தோல் நோய்களுக்கு மருந்தாகப் பயன்படுத்தப்படுகிறது. இம்மரத்தின் விதைகள், பட்டைகள் போன்றவை காயம், வயிற்றுப்போக்கு, மலச்சிக்கல், வயிற்று வலி, புழுத்தொல்லை, குருதிப்போக்கு, காய்ச்சல், மூட்டுவலி போன்றவற்றிற்கு மருந்தாகப் பயன்படுத்தப்படுகிறது. இதில் தயாரிக்கப்படும் மருந்துகள் பாதுகாப்பானது அல்லது எவ்வித நன்மை பயக்கக்கூடியது என்பதற்கு உயர்தர மருத்துவ சான்றுகள் எதுவும் இல்லை.  

### மரவேலை
வெப்பாலையின் வெள்ளை நிற மரமானது கடைசல் வேலை, செதுக்குதல், பொம்மை செய்தல், தீப்பெட்டிகள், சிறிய பெட்டிகள் மற்றும் தளபாடங்கள் போன்றவற்றிற்கு பயன்படுத்தப்படுகிறது. வெப்பாலை மரத்தில் செய்யப்படும் பொம்மைகள் யானை தந்தத்தைக் கொண்ட செய்யப்படவை போன்று காட்சியளிப்பதால் பேச்சுவழக்கில் ஆலே மரா (தந்த மரம்) என்று இம்மரம் அழைக்கப்படுகிறது. இது சென்னபட்டணத்தில் (கருநாடகத்தின் பொம்மை நகரம்) உலகப் புகழ்பெற்ற சென்னப்பட்ணா பொம்மைகளின் செதுக்குதல் மற்றும் அரக்கு வேலைகளுக்கு பரவலாகப் பயன்படுத்தப்படுகிறது. இந்த மரம் உயர் தரமும் மதிப்பும் மிக்கது.  

## தலமரமாக
திருப்பாலைத்துறை என்னும் திருத்தலத்தின் தலமரமாக விளங்குவது பாலை மரமாகும். தலத்தின் பெயர் தலமரத்தின் பெயரால் அமைந்ததேயாகும்.  

## மேற்கோள்